ماركۆ كارنيليۆس باڵوێز ئيتاڵيا له‌ به‌غدا له‌وه‌خت ديداری وه‌ل مه‌سعود بارزانی سه‌رۆك هه‌رێم باس له‌و په‌ره‌سه‌ندن و گه‌شه‌كردنه‌ كرد ك هه‌رێم كوردستان له‌تی ژيه‌يد و سوپاسگوزاری له‌ ملله‌ت كوردستان كرد وه‌ بوونه‌ی پيشوازيكردن له‌ شماره‌ی فريه‌يگ كووچبه‌ره‌يل و هه‌ميش جه‌خت له‌بان په‌ره‌داين وه‌‌ په‌يوه‌نديه‌يل ناونی ئيتاڵيا و هه‌رێم كرد له‌ بواره‌يل سياسی و ئابووری و شوونه‌وار.
باڵوێز ئيتاڵيا ئاگادار بازرانييش كرد له‌باوه‌ت بڕيار وڵاته‌گه‌ی له‌ مه‌سه‌له‌ی به‌رزه‌وكردن ئاست نوێنه‌رايه‌تيه‌گه‌ی ئه‌را پله‌ی باڵوێز له‌ هه‌رێم و جه‌ختيش له‌ پابه‌ندی وڵاته‌گه‌ی كرد وه‌ بوونه‌ی وه‌رده‌وامی ده‌سميه‌ته‌يل سه‌ربازی و ئنسانی.
ج . أ
